**MOBOX, Zelená energia**

Na alternatívne spôsoby získavania energie pre nabíjacie skrinky v súčasnosti existujú riešenia. Hlavným zdrojom zelenej energie ktorá sa pri konštrukcií nabíjacích skriniek využíva je solárna energia. V ponuke je však aj využívanie veternej či kinetickej energie.

**Solárna energia**

Na využívanie solárnej energie sa prispôsobili mnohý výrobcovia nabíjacích skriniek. V ponuke sú modely skriniek obsahujúce solárny panel aj so záložnou batériou, ktoré by pokryli aj časť(podľa vyťaženosti) nočného alebo zníženého odberu. Napríklad **Solárna skrinka Wright Grid model Z** ([http://wrightgrid.com/model-z/), má](http://wrightgrid.com/model-z/),%20má) kapacitu až do 10 mobilných telefónov. Zaujímavou bola skrinka **Solarbox** ([http://www.treehugger.com/clean-technology/solarbox-converts-old-london-phone-boxes-solar-charging-stations.html), ktorá](http://www.treehugger.com/clean-technology/solarbox-converts-old-london-phone-boxes-solar-charging-stations.html),%20ktorá) vznikla prerobením červených anglických telefónnych búdiek pridaním solárneho panelu, s kapacitou nabitia 100 telefónov za deň.

Novinkou v efektívnosti využívania solárnej energie je systém **Rawlemon** (<http://www.rawlemon.com/>), ktorý využíva guľu s vodou, ktorá znásobuje slnečné lúče viac než 10 000 krát, takže na vytváranie energie stačí malý solárny panel a v noci mesačný svit. Tento systém by mohlo byť zaujímavé využiť pri vytváraní vlastných nabíjacích skriniek.

**Veterná energia**

Na využívanie veternej energie bola skonštruovaná nabíjacia „skrinka“ **Recharge Pod Mk2 –LG Skycharger** (<http://www.gotwind.org/orange_recharge_pod.htm>), ktorá bola už využitá aj na festivale, kde vo vrcholnej fáze dokázala nabiť až do 100 telefónov za hodinu, (nevyužívanú energiu tiež skladovala do záložnej batérie).

Na spojenie slnečnej a veternej energie je osobná nabíjačka **K3 Wind and Solar Mobile Charger** (<http://www.amazon.com/K3-Solar-Mobile-Charger-Green/dp/B002MYDWP2>), ktorá by mohla slúžiť ako „predloha“ pri výrobe vlastnej skrinky.

**Kinetická energia**

Využívaním kinetickej energie vznikol koncept skrinky **ENGO (**<http://www.setri.sk/ako-dobit-mobil-na-ulici-solarne-panely-bicyklovanie-a/>), v ktorom sa využívajú dlaždice premieňajúce kinetickú energiu na elektrickú ale i už vyššie spomenuté solárne panely. Ten tiež obsahuje kapacitu pre 14 telefónov.

**Názor:**

Myslím si, že všetky spomenuté technológie sú pre úsporu energiu zaujímavé a bolo by po zvážení cenových možností zaujímavé a efektívne ich využívať. Len musím podotknúť, že všetky „eko“ skrinky, ktoré som našla boli poskytované zadarmo, a patrili firmám ktoré si na nich umiestňovali logo, alebo obsahovali display s premietanými reklamami. Preto pri prípadnom zvážení poskytovania našich skriniek zadarmo by bolo veľmi efektívne tieto technológie využívať, nakoľko ich spotreba by bola pre nás takmer zadarmo.

**SWOT analýza**

**S**

Výhoda v takmer nulovej spotrebe elektrickej energie zo siete.

**W**

Vyššia počiatočná cena tohto riešenia.

**O**

Možnosť vytvorenia si dobrého mena, pre využívanie obnoviteľných zdrojov energie alebo pri priaznivom stave legislatívy žiadosť o dotácie (nutnosť preskúmať).

**T**

Pri poškodení týchto skriniek je vyššia cena údržby a prípadnej opravy.